Държавен вестник, бр. 39, 2015 г., стр. 31

БРОЙ  39	
Д Ъ Р Ж А В Е Н  В Е С Т Н И К 	
СТР.  31  
в Министерството на земеделието и храните 
становище, в което изразила несъгласие с 
разпоредбата на чл. 1, ал. 2 и чл. 30, ал. 4 от 
изпратения є проект за становище:
а) чл. 1, ал. 2 – текст на проекта: „Наредбата 
се прилага за продукти, произведени на терито­
рията на Република България“; възражение – не 
са включени внасяните на българския пазар 
идентични продукти, произведени в Европей­
ския съюз или трети страни;
б) чл. 30, ал. 4 – текст на проекта: „Произво­
дителите на мляко и млечни продукти и произво­
дителите, които разфасоват и преопаковат мляко 
и млечни продукти, не могат да произвеждат, 
разфасоват и преопаковат имитиращи продукти, 
съдържащи в състава си мляко, на територията 
на едно предприятие“; възражение – нормата 
е извън обхвата на Наредбата и е недопустима 
намеса в организацията на стопанската дейност 
на отделните производители.
7. На 20.04.2012 г. Националната асоциа­
ция на млекопреработвателите представила 
в Министерството на земеделието и храните 
допълнително становище, вх. № 15-144, л. 
208 – 209, в което:
а) предложила редакция на чл. 1, ал. 2 – „На­
редбата се прилага за продукти, произведени, 
внасяни и предлагани на територията на Ре­
публика България“;
б) чл. 23, ал. 1, т. 2 – текст на проекта: „при 
производството на млечни продукти се използ­
ват: сурово и добавено възстановено сухо или 
концентрирано мляко до 20 % от вло­женото 
сурово мляко“; възражение –  поставя българ­
ските производители в неконкурентна среда по 
отношение на внасяните продукти;
в) редакцията на чл. 29 засяга единствено 
задължението за превод на наименованието на 
продуктите съобразно Наредбата, но не създа­
ва задължение за спазване на специфичните 
изисквания към продуктите, приложими за 
българските производители. 
8. На 9.05.2012 г. на свое заседание Минис­
терският съвет разгледал точка 34 – Проект 
на Постановление за приемане на Наредба 
за специфичните изисквания към млечните 
продукти, л. 19 – 33: 
а) в доклада на вносителя е посочено:
„Директно приложимото европейско законо­
дателство дава възможност на държавите-членки 
да предприемат мерки на национално ниво с 
цел доизясняване и доразвиване на правилата 
на Европейския съюз“;
„за специфичните изисквания към млечните 
продукти са определени критерии за качество и 
състава на млечните продукти, наименованията, 
използвани за млечни продукти, и специфичните 
изисквания към етикетирането им“;
„Проектът не е свързан с въвеждане на ак­
тове на Европейския съюз, поради което не е 
приложена справка за съответствие с правото 
на ЕС“;
проектът „няма да доведе до пряко и/или 
косвено въздействие върху държавния бюджет, 
поради което не е приложена финансова обо­
сновка“;
б) на заседанието вносителят посочил:
„мотиви към наредбата са: защита на бъл­
гарското млекопроизводство; създаване на 
конкурентна среда на производители и прера­
ботватели, работещи с млечна суровина, грижа 
за здравето на потребителите и създаване на 
позитивен облик на експортните млечни про­
дукти от страна на България.“;
в) министър-председателят посочил:
„Какво правят някои от млекопроизводители­
те? Пускат по една и съща линия и нормалното 
мляко, което преработват, и добавките. Когато 
отиде Агенцията по храните да ги провери, те 
казват: понеже операторът вместо едното коп­
че е натиснал другото копче и вместо едното 
мляко потекло другото, с добавките. Само 
че вече това е отишло в магазинната мрежа. 
Или когато отиват от Агенцията по храните да 
проверяват, те казват: понеже вчера работихме, 
но днес вече не работим, но то е останало по 
инсталацията.“
„Затова ние с приемането на тази наредба, 
която искаме да подкрепите, искаме да регу­
лираме тези процеси.“
„Ние за това ще я приемем на вносител.“;
г) разисквания по проекта не били проведени;
д) проектът на постановление и на Наредбата 
били приети „на вносител“;
е) било прието постановлението да влезе в 
сила два месеца след обнародването.
9. На 22.05.2012 г. на заседание на Съвета 
по животновъдство, л. 219 – 223, бил обсъден 
проектът на Наредбата и приети следните 
решения:
а) чл. 1, ал. 2 да се редактира така, че из­
искванията за продуктите да важат не само за 
продуктите, които са произведени на терито­
рията на страната, но и тези, които са предмет 
вътрешнообщностна търговия и внос; 
б) чл. 27 – промяна на регламентацията 
относно етикетирането на млечни продукти;
в) чл. 31 – редакция: 
„ал. 4. Производителите на мляко и млечни 
продукти и производителите, които разфасоват 
и преопаковат мляко и млечни продукти, не 
могат да произвеждат, разфасоват и преопаковат 
имитиращи продукти, съдържащи в състава си 
мляко, на територията на едно предприятие.
ал. 5. За всяка промяна при преминаване 
от производството, разфасоването и преопа­
коването на мляко и млечни продукти към 
производство, разфасоване и преопаковане на 
имитиращи продукти, съдържащи в състава си 
мляко, производителите уведомяват съответна­
та ОДБХ най-малко един работен ден преди 
промяната. Промяната е допустима веднъж на 
шест месеца.“
10. На 29.05.2012 г. заместник-министърът 
на земеделието и храните изпратил на Коми­
сията на Европейския съюз, в изпълнение на 
Директива 98/34, нотификация на проекта на 
Наредбата – нотификация 2012/0347/BG, заве­
дена на 30.05.2012 г., л. 268 – 271.
11. На 30.05.2012 г. процедурата по нотифи­
кация 2012/0218/BG била приключена поради